**SPECIALIEJI REIKALAVIMAI**

1. Darbuotojas, einantis šias pareigas, turi atitikti šiuos specialius reikalavimus:

1.1. turėti aukštąjį universitetinį išsilavinimą arba jam prilyginą išsilavinimą kūno kultūros (sporto) srityje;

1.2. turėti ne mažesnę kaip 1 metų pedagoginio darbo patirtį;

1.3 išmanyti ir gebėti pagal kompetenciją savo darbe taikyti LR įstatymus, LR vyriausybės nutarimus, kitus poįstatyminius aktus, reglamentuojančius kūno kultūros ir sporto švietimo veiklą, neformalųjį švietimą, valstybinių ir visuomeninių sporto organizacijų struktūrą ir jos veiklos sritis;

1.4. mokėti sklandžiai dėstyti mintis raštu ir žodžiu, išmanyti raštvedybos taisykles;

1.5. gebėti rengti kūno kultūros ir sporto programas bei projektus;

1.6. turėti vairuotojo pažymėjimą (B kategorija).

**FUNKCIJOS**

1. Spręsti kūno kultūros ir sporto srityje iškylančias problemas.

2. Sudaryti sąlygas rajono gyventojams užsiiminėti kūno kultūra ir sportu.

3. Koordinuoti rajono sporto klubų veiklą, kuruoti Kauno rajone esančių sporto mokymo įstaigų veiklą.

4. Dalyvauti, kuriant Kauno rajono sporto plėtotės programas.

5. Rinkti informaciją Tarybos sprendimų ir Administracijos direktoriaus įsakymų projektų parengimui.

6. Rengti informaciją, ataskaitas savo kompetencijos klausimais.

7. Dalyvauti Savivaldybės institucijų sudarytų komisijų, darbo grupių darbe.

8. Organizuoti rajono ikimokyklinių ugdymo įstaigų, pagrindinių mokyklų, gimnazijų, seniūnijų sporto žaidynes Kauno rajone.

9. Rūpintis rajono kūno kultūros mokytojų kvalifikacijos kėlimu, ruošti dokumentus, būtinus suteikti sportininkams meistriškumo pakopas.

10. Vykdyti visų švietimo įstaigų kūno kultūros ugdymo proceso ir popamokinės veiklos, neįgaliųjų integracijos per kūno kultūrą ir sportą programų įgyvendinimą Kauno rajone.

11. Sudaryti sporto šakų kalendorinius planus, organizuoti ir vykdyti varžybas.

12. Rengti kūno kultūros ir sporto programas bei projektus.

13. Pavaduoti laikinai negalintį eiti pareigų kitą Skyriaus darbuotoją jo kasmetinių atostogų, laikino nedarbingumo ar komandiruočių laikotarpiais.

14. Vykdyti kitus vienkartinio pobūdžio Skyriaus vedėjo ar pavaduotojų pavedimus, siekiant įgyvendinti institucijos strateginius tikslus.